section_heading: Životopis
paragraph_text: Harriet Beecher Stowe rođena je u Litchfieldu u Connecticutu, ali uglavnom je odrasla u Hartfordu, gdje je njen otac, Lyman Beecher (1775. – 1863.), bio kalvinistički svećenik i jedan od vođa pokreta za ukidanje ropstva. Brat Henry Ward Beecher bio je istaknuti propovjednik. Udala se 1836. za Calvina Ellisa Stowea i par je imao sedmero djece. Dugo godina radila je kao učiteljica, u jednoj od školâ koju je osnovala njena sestra, i kao suradnik za književnost u lokalnim novinama, u kojima se proslavlja s knjigom Čiča Tomina koliba (1852.), koja je prvo objavljena kao feljton u abolicionističkim novinama.